སྔར་རྐུབ་ན་ལྕེ་ལྡག་བྱས་པའི་གནམ་བསྐོས་གོང་མའམ་བན་དེ་བའི་སྐད་དུ་བཤད་ན་གོང་མ་འཇམ་པའི་དབྱངས་ཟེར་བ་དེས་ཁྱོད་ཅག་ལག་ཆར་བཀོལ་ནས་བོད་ཆེན་པོ་འདི་ལག་འོག་ཏུ་ཚུད་ཚར་བ་ན་འཕོང་ཕྱིས་ཀྱི་རྡོ་བཞིན་དུ་གཡུག་པར་མ་ཟད་ཉེས་པ་ཅི་ཡང་མེད་པའི་བོད་མི་མང་པོ་ཞིག་རང་ས་གོར་མོ་དང་རང་ཁང་གྲུ་བཞིའི་ནང་དུའང་སྡོད་མ་བཅུག་པར་མཐའ་ནས་མཐའ་རུ་སྤྱུགས་སོང་།དེ་ལས་ཀྱང་མང་པོ་ཞིག་ནི་འཐབ་རྩོད་དང་མུ་གེས་བསད་སོང་།དེ་ནི་ཁྱོད་ཚོས་གནམ་བསྐོས་གོང་མའམ་འཇམ་པའི་དབྱངས་ཀྱི་སྤྲུལ་པར་སྐད་པ་དེ་བོད་དུ་གདམ་དྲངས་པའི་མཇུག་འབྲས་རེད།འོན་ཀྱང་གྲུབ་མཐའི་ཕྱོགས་ཞེན་ཙམ་ལས་ཅི་ཡང་མི་ཤེས་པ་དག་ལ་ནི་ད་དུང་སྣང་བ་སྤྲོ་སྤྲོ་འདྲ་བྱེད་རྒྱུ་འདུག་སྟེ་ཁོ་ཅག་ལ་དགོས་རྒྱུ་གཅིག་ཡོད་པ་ནི་གྲུབ་མཐའ་གཞན་པའི་ཉམས་རྒུད་ཙམ་རེད།